text: বীর মুক্তিযোদ্ধা আব্দুল মজিদের মৃত্যুতে যুক্তরাজ্যে দোয়া | NTV Online
  ২৭ এপ্রিল, ২০২১, ২২:৪০
  আপডেট: ২৭ এপ্রিল, ২০২১, ২২:৪০
  বীর মুক্তিযোদ্ধা ইঞ্জিনিয়ার আব্দুল মজিদ মল্লিক। ছবি : সংগৃহীত
  বীর মুক্তিযোদ্ধা ইঞ্জিনিয়ার আব্দুল মজিদ মল্লিক গত ১৬ এপ্রিল দিবাগত রাতে ইন্তেকাল করেছেন (ইন্না লিল্লাহি ওয়া ইন্না ইলাইহি রাজিউন)। তাঁর রুহের মাগফেরাত কামনায় লন্ডনের ব্রিকলেইন জামে মসজিদে গতকাল সোমবার বাদ আসর মিলাদ মাহফিল ও দোয়ার আয়োজন করা হয়।
  আব্দুল মজিদ মল্লিক যুক্তরাজ্য বিএনপির সিনিয়র যুগ্ম সম্পাদক ও জাহাঙ্গীরনগর বিশ্ববিদ্যালয় শাখা ছাত্রদলের সাবেক সভাপতি পারভেজ মল্লিকের বাবা।
  দোয়া মাহফিলে বিএনপির চেয়ারপারসন ও সাবেক প্রধানমন্ত্রী খালেদা জিয়ার সুস্থতার জন্য মহান আল্লাহর কাছে দোয়া চাওয়া হয়। বিএনপির ভারপ্রাপ্ত চেয়ারম্যান তারেক রহমানের জন্য দোয়া করা হয়। এ ছাড়াও বিএনপির প্রতিষ্ঠাতা শহীদ প্রেসিডেন্ট জিয়াউর রহমান ও তাঁর ছোট ছেলে আরাফাত রহমান কোকোর রুহের মাগফেরাত কামনা করা হয়। মোনাজাত পরিচালনা করেন ব্রিকলেইন জামে মসজিদের হাফেজ মোহাম্মদ মতিউর হক।
  দোয়া মাহফিলে উপস্থিত ছিলেন বিএনপির আন্তর্জাতিক বিষয়ক সম্পাদক ব্যারিস্টার এম এ সালাম, যুক্তরাজ্য বিএনপির সাধারণ সম্পাদক কয়সর এম আহমেদ, যুক্তরাজ্য বিএনপির সিনিয়র সহসভাপতি আবুল কালাম আজাদ, সাবেক সহসভাপতি আব্দুল হামিদ চৌধুরী, টাওয়ার হেমলেটের সাবেক ডেপুটি মেয়র ওহিদ আহমেদ, সাবেক সহসভাপতি ড. এম এ আজিজ, যুক্তরাজ্য বিএনপির সহসভাপতি সলিসিটর একরামুল হক মজুমদার, সহসভাপতি আতিকুর রহমান চৌধুরী পাপ্পু, যুগ্ম সম্পাদক ব্যারিস্টার মওদুদ আহমেদ খান, যুগ্ম সম্পাদক গুলজার আহমেদ, সাবেক সিনিয়র যুগ্ম সম্পাদক শহিদুল ইসলাম মামুন, সাবেক যুগ্ম সম্পাদক ব্যারিস্টার আরমান রফিক, অ্যাডভোকেট তাহের চৌধুরী পাভেল, শামসুর রহমান মাহতাব, ঢাকা কলেজ ছাত্রদলের সাবেক সভাপতি নাজমুল হাসান জাহিদ, ব্যারিস্টার মুজাহিদুল ইসলাম, ব্যারিস্টার মাহাবুব তোহা, যুবদলের সভাপতি রহিম উদ্দিন, যুবদলের সাধারণ সম্পাদক আফজাল হোসেন, স্বেচ্ছাসেবক দলের সভাপতি নাসির আহমেদ শাহীন, স্বেচ্ছাসেবক দলের সাধারণ সম্পাদক আবুল হোসেন, জাসাসের সাধারণ সম্পাদক শিমুল তাসবীর চৌধুরী, আলিম আল রাজী, বাকিবিল্লাহ জালাল, বাবর চৌধুরী, শিমু, জিয়াউর রহমান জিয়া, আজিম উদ্দিন, সরফরাজ আহম্মেদ সরফু, হুমায়ুন কবির হিমু, জাহাঙ্গীর আলম জনি, অনলাইন অ্যাক্টিভিস্ট মো. আনিসুল হকসহ আরও অনেকে।
  দোয়া মাহফিলের আয়োজক ছিলেন জাতীয়তাবাদী ছাত্রদলের সাবেক সহসভাপতি ইঞ্জিনিয়ার শফিকুল ইসলাম রিবলু, শামীম আহম্মেদ, মারুফ গিয়াস বাপ্পী, আমিনুল ইসলাম মানিক, রাজ হাসান, সাংবাদিক ও কলামিস্ট রাকেশ রহমান, শেখ নাসির, সোলায়মান খান, তুহিন ইসলাম, ব্যারিস্টার ইফতেখার রনি, মাহাবুবুল হক সনি, মীর জুবায়ের আহমেদ, অ্যাডভোকেট শেখ তরিকুল ইসলাম ও হাদিউল ইসলাম শোয়েব। আয়োজকদের পক্ষ থেকে শফিকুল ইসলাম রিবলু মরহুমের রুহের মাগফেরাত কামনা করেন এবং খালেদা জিয়া ও তারেক রহমানের দীর্ঘায়ু কামনা করেন। শহীদ প্রেসিডেন্ট জিয়াউর রহমান ও আরাফাত রহমান কোকোর জন্য দোয়া চান।
  পারভেজ মল্লিক কান্নাভেজা কণ্ঠে তাঁর মরহুম বাবার কথা স্মরণ করেন এবং তাঁর জন্য দোয়া চান। তিনি বলেন, 'সবাইকে একদিন এ পৃথিবী ছেড়ে চলে যেতে হবে। কিন্তু আমার কষ্ট একটাই ১১ বছর আমি আমার বাবাকে দেখতে পারি নাই।' তিনি জিয়া পরিবার ও মুসলিম উম্মাহর জন্য দোয়া চান। বাংলাদেশে তাঁর অসুস্থ মায়ের জন্য সবাইকে দোয়া করতে অনুরোধ করেন এবং তাঁর পরিবারের পক্ষ থেকে উপস্থিত সবাইকে এবং আয়োজকদের ধন্যবাদ জানান।